Diari Oficial de la Generalitat Valenciana


Sumari del DOGV 4144, del 10-12-2001 (2001/11407)

Notificació de la proposta de resolució del procediment EJEC: 101/2001-C.
-------------------------------------------------------------------------

### Dades del document

Número de DOGV
:   4144

Data del DOGV
:   10-12-2001

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2001/11485


Organisme emissor
:   Jutjat Social Número 32 de Madrid

Tipus de document
:   Anunci

Notificació de la proposta de resolució del procediment EJEC: 101/2001-C. [2001/F11506]
  
Actuacions número D-120/2001
  
Execució número 101/2001-C
  
Proposta de resolució de la secretària judicial senyora Olalla García
  
Interlocutòria
  
Fets
  
1r. En aquest procediment, seguit entre les parts, d'una, com a demandant, la senyora Violeta Terrón Cano, i de l'altra, com a demandats, Esditex, SL, Itaca XXI, SL, i Francisco Montalvá Vidal, consta sentència amb data 19 d'abril de 2001, el contingut de la qual es dóna per reproduït.
  
2n. El títol esmentat ha guanyat fermesa sense que conste que la part demandada haja satisfet l'import de la quantitat líquida i determinada que en quantia de 739.879 pessetes, més costes i interessos, sol·licita la part executant en escrit de data 29 de maig de 2001.
  
Fonaments jurídics
  
Primer. L'exercici de la potestat jurisdiccional, jutjant i fent executar el que s'ha jutjat, correspon exclusivament als jutjats i tribunals determinats en les lleis i en els tractats internacionals (article 117 de la Constitució Espanyola i 2 de la Llei Orgànica del Poder Judicial).
  
Segon. L'execució del títol que hi ha hagut en aquest procediment, siga sentència o acte de conciliació (articles 68 i 84.4 de la Llei de Procediment Laboral), s'iniciarà a instància de part, i una vegada iniciada aquesta es tramitarà d'ofici, com també es dictaran a l'efecte les resolucions i diligències necessàries (article 237 de la Llei de Procediment Laboral).
  
Tercer. Si el títol que s'executa condemnara al pagament de quantitat líquida i determinada, es procedirà sempre i sense necessitat de requeriment previ personal al condemnat a l'embargament dels seus béns en quantia suficient, i només pertocarà l'adequació de l'embargament a l'ordre legal quan conste la suficiència dels béns embargats (articles 235.1 i 252 de la Llei de Procediment Laboral, i 580 i 592 de la Llei d'Enjudiciament Civil).
  
Quart. S'ha d'advertir i requerir a l'executat: a) que complisca les resolucions judicials fermes i preste la col·laboració requerida en l'execució del que s'ha resolt (article 118 de la Constitució Espanyola); b) que complisca estrictament amb l'obligació de pagament a l'executant després de la notificació d'aquesta interlocutòria, i mentre això no es realitze s'anirà incrementant l'import del seu deute amb els interessos legals, les costes que s'esdevinguen, a càrrec del qual es podran imposar, fins i tot les derivades dels honoraris o drets d'advocats, inclosos els de les administracions públiques, procuradors o graduats socials col·legiats que defenguen o representen la part contrària (article 267.3 de la Llei de Procediment Laboral); c) que s'abstinga de realitzar actes de disposició en perjudici dels seus creditors (article 257.1.1 del Codi Penal), i se li indica que està tipificat com a delicte d'insolvència punible l'intent d'eludir els drets econòmics dels treballadors, i amb independència que el creditor siga un particular o qualsevol persona pública o privada (article 257.2 del Codi Penal).
  
Cinqué. Així mateix cal advertir i requerir a l'executat o als seus administradors o representants, si es tracta de persones jurídiques o grups sense personalitat: a) que, en el termini màxim de tres dies hàbils comptadors des de la notificació d'aquesta interlocutòria, efectue manifestació sobre els seus béns o drets, amb la precisió necessària per a garantir les seues responsabilitats. Així mateix haurà d'indicar les persones que tenen drets de qualsevol naturalesa sobre els seus béns, i si estan subjectes a un altre procés, concretar els extrems d'aquest que puguen interessar a l'execució. Igualment, i sota la seua responsabilitat, haurà de manifestar si els béns pogueren tenir naturalesa de guanys o constituir habitatge conjugal habitual, i si els béns estigueren gravats amb càrregues reals haurà de manifestar l'import de crèdit garantit i, si és el cas, la part pendent de pagament en aquesta data (article 247 de la Llei de Procediment Laboral); b) que aporte la titulació dels béns que se li embarguen (article 663 de la Llei d'Enjudiciament Civil).
  
Sisé. Cal advertir l'executat que si deixa transcórrer injustificadament els terminis al·ludits en els anteriors raonaments sense efectuar el que s'ha ordenat i mentre no complisca o no acredite la impossibilitat del seu compliment específic, a fi d'obtenir i assegurar el compliment de l'obligació que s'executa, es podrà, després d'audiència de les parts, imposar-li l'abonament de constrenyiments pecuniaris per cada dia que es retarde en el compliment de donar o lliurar les sumes de diner objecte de constrenyiment o en el compliment de les obligacions legals que se li imposen en aquesta resolució judicial. Quantitats que són independents de la responsabilitat exigible per demora en el compliment (article 239 de la Llei de Procediment Laboral).
  
Seté. Per a donar compliment dels articles 270 de la Llei Orgànica del Poder Judicial, 23 i 274 de la Llei de Procediment Laboral, doneu trasllat de l'escrit presentat i d'aquesta resolució al Fons de Garantia Salarial, al qual es notificaran les successives actuacions, perquè puga exercitar les accions per a les quals està legitimat, i, en un termini màxim de 15 dies, haurà d'instar el que li convinga segons dret i designar els béns del deutor principal que li consten. Se li recorden les obligacions i drets que, amb vista a la ràpida i eficaç conclusió del procés d'execució, es deriven dels articles 118 de la Constitució Espanyola, 33 de l'Estatut dels Treballadors, i 23, 24, 67, 251, 262, 264, 270, 274 i 275 de la Llei de Procediment Laboral.
  
Part dispositiva
  
D'acord amb el que s'ha exposat, s'acorda:
  
A) Despatxar l'execució sol·licitada per Violeta Terrón Cano contra Esditex, SL, Itaca XXI, SL, i Francisco Montalvá Vidal, per un import de 739.879 pessetes de principal, més 73.988 i 55.490 pessetes, de costes i interessos que es fixen provisionalment.
  
B) Embargar els béns de la demandada que es detallen tot seguit:
  
- Els que es troben al domicili de les executades; amb el seu resultat, se acordarà el que siga procedent pel que fa als embargaments sol·licitats en l'escrit d'execució.
  
Lliureu testimoni d'aquesta resolució amb comunicació al Servei Comú de Notificacions i Embargaments dels Jutjats de Madrid, a l'efecte que la Comissió Judicial procedisca a l'embargament de béns en quantia suficient per a cobrir les quantitats, per les quals despatxa execució, i als qui servirà el present de manament en forma. Es podrà sol·licitar, si fóra necessari, l'auxili de la força pública, com també fer ús dels mitjans personals i materials necessaris per a poder accedir als llocs en què es troben els béns que es pretén embargar.
  
C) S'adverteix i requereix els executats en els termes exactes exposats en els raonaments jurídics 4 i 5.
  
D) Advertiu els executats que si deixen transcórrer els terminis que se li concedeixen, i en la forma indicada en el raonament jurídic 6, se'ls podran imposar l'abonament de constrenyiments pecuniaris per cada dia que es retarden.
  
E) Donar trasllat de l'escrit presentat i d'aquesta resolució al Fons de Garantia Salarial, als fins expressats en el raonament jurídic 7.
  
Notifiqueu aquesta resolució a les parts advertint que contra aquesta no es pot interposar cap recurs, sense perjudici de l'oposició que es puga formular per l'executat en el termini de 10 dies, per defectes processals o per motius de fons (articles 551 de la Llei d'Enjudiciament Civil en relació amb els articles 556 i 559 del mateix text legal). Sense perjudici de la seua executivitat.
  
Aquesta és la resolució que proposa la secretària judicial d'aquest jutjat a la senyora María Luisa Gil Meana, magistrada-jutgessa del Jutjat Social número 32 de Madrid.